27. ΑΠΟΦΑΣΗ ΥΠΟΥΡΓΟΥ ΠΟΛΙΤΙΣΜΟΥ Αριθ. ΥΠΠΟ/ΓΝΟΣ/100 33 της 4/18 Μαρτ. 1988 (ΦΕΚ Β΄ 152) Κωδικοποίηση αποφάσεων που αφορούν θαλάσσιες περιοχές για υποβρύχια δραστηριότητα. Έχοντας υπόψη: 1.Τις διατάξεις του Νόμ. 1558/85 «Κυβέρνηση και Κυβερνητικά όργανα» (ΦΕΚ 137/Α). 2.Τις διατάξεις του Κ. Νόμ. 5351/32 «περί αρχαιοτήτων». 3.Τις 1337ΠΕ/20.1.81, 480/21.4.81 ΥΠΠΕ/ΑΡΧ/ Α1 / Φ12 / 29960 / 1124 / 21.6.82, 1022/ 7.6.84, 758/Φ 750 / 11.3.86, 3640 / 11.11.87 αποφάσεις. 4.Την ΥΠΠΟ/ΑΡΧ/Α1/Φ41/32702/1475/9.10.87 απόφαση του ειδικού Γραμματέα ΥΠΠΟ. 5.Την 14710/23.3.78 απόφαση της Υπουργού Πολιτισμού. 6.Την ΓΝΟΣ/50100/10.12.86 απόφαση «Διατήρηση δικαιολογητικών που απαιτούνται, από τις υπηρεσίες του ΥΠΠΟ» (ΦΕΚ 861/Β). 7.Την 3506/2.11.87 αναφορά της Αικατερίνης Δελαπόρτα Αρχαιολόγου. 8.Την 3555/5.11.87 εισήγηση της Εφορείας Εναλίων Αρχαιοτήτων. 9.Την ανάγκη προστασίας της ενάλιας πολιτιστικής κληρονομίας, αποφασίζουμε: Άρθρ.1.-1.Σε εκτέλεση του άρθρ. 1 του Νόμ. 5351/32 «περί αρχαιοτήτων» δεν επιτρέπεται καταρχήν η υποβρύχια δραστηριότητα με αναπνευστικές συσκευές στις θαλάσσιες περιοχές, τις λίμνες και τα ποτάμια της χώρας για λόγους προστασίας της υποβρύχιας πολιτιστικής κληρονομιάς. 2.Επιτρέπεται από πλευράς Αρχαιολογικού Νόμου η άσκηση υποβρύχιας δραστηριότητας με αναπνευστικές συσκευές για ψυχαγωγία ή εκπαιδευτικούς σκοπούς στις εξής θαλάσσιες περιοχές: ΑΤΤΙΚΗ Για εκπαιδευτικούς σκοπούς και μόνον: α)Στο δεύτερο φυσικό λιμανάκι της Βουλιαγμένης και β)Σε ζώνη πλάτους 100 μ. γύρω από τη νησίδα «Άρτεμις» στον κόλπο της Βάρκιζας. (Αντί για τη σελ. 914,01(α) Σελ. 914,01(β) Τεύχος ΙΒ-2-3 Σελ. 89 Αναζήτηση και διαφύλαξη Αρχαιοτήτων 31.Λ.β.26-27 55 ΝΗΣΟΣ ΜΥΚΟΝΟΣ Στη θαλάσσια περιοχή σε ζώνη πλάτους  500μ. γύρω από τις ακτές της νήσου, με  εξαίρεση   τη  θαλάσσια   περιοχή   από   το   ακρωτήριο Αγ. Γεώργιος μέχρι το ακρωτήριο Αλογομάνδρα. ΧΕΡΣΟΝΗΣΟΣ ΣΙΘΩΝΙΑΣ Στη θαλάσσια περιοχή κατά μήκος των ανατολικών ακτών της χερσονήσου και συγκεκριμένα από το ακρωτήριο Αρμενιστής ως το ακρωτήριο Δρέπανο και σε ζώνη πλάτους 500 μ. ΝΗΣΟΣ ΚΕΡΚΥΡΑ 1.Στη θαλάσσια περιοχή από το ακρωτήριο Ρόδα μέχρι το ακρωτήριο Δράστης και σε ζώνη πλάτους 500 μ. κατά μήκος των ακτών. 2.Στη θαλάσσια περιοχή από την Παλιοκαστρίτσα μέχρι το ακρωτήριο Αρκουδούλα και σε ζώνη πλάτους 500 μ. κατά μήκος των ακτών με εξαίρεση τη θαλάσσια περιοχή των νήσων Λαγούδια. 3.Στη θαλάσσια περιοχή από το ακρωτήριο Κουντούρι ως το ακρωτήριο Αγνί και σε ζώνη πλάτους 500 μ. κατά μήκος των ακτών με εξαίρεση τη θαλάσσια περιοχή των νησίδων Βίδο (Πτυχία) και Λαζαρέτο. ΝΗΣΟΙ ΠΑΞΟΙ Στη θαλάσσια περιοχή σε ζώνη πλάτους 500 μ. γύρω από τις ακτές της νήσου με εξαίρεση τις ακόλουθες θαλάσσιες περιοχές: α)Από το ακρωτήριο Κουκούτσα μέχρι και τη θαλάσσια περιοχή των Λιθαριών συμπεριλαμβανομένου του ύφαλου β)από το ακρωτήριο Γερομόναχος έως τη θέση Τρυπητός γ)από το ακρωτήριο Πούντα μέχρι το Ακρωτήριο Λούτου δ)από το ακρωτήρι Λάκκα μέχρι την περιοχή του όρμου Ερημίτης και ε)τη θαλάσσια περιοχή Βουτσί. ΝΗΣΟΣ ΖΑΚΥΝΘΟΣ Στη θαλάσσια περιοχή του κόλπου Λαγανάς σε ζώνη πλάτους 500 μ. από το ακρωτήριο παρά τη νησίδα Άγιος Σώστης και μέχρι το ακρωτήριο της περιοχής Δάφνης και μόνον. «Νήσος Ρόδος. Για εκπαιδευτικούς σκοπούς και μόνον: Στην θαλάσσια περιοχή του όρμου Λουτρών Καλλιθέας Ρόδου. Ως όριο ορίζεται η νοητή γραμμή που ενώνει τα σημεία των αποστάσεων 120 μ. κατά μήκος της νότιας ακτής του όρμου και 120 μ. αντίστοιχα κατά μήκος της βόρειας ακτής». Η μέσα σε « » διάταξη προστέθηκε από την παρ. α΄ της 30896/11-12 Ιουλ. 1989 (ΦΕΚ Β΄ 542) Απ. Υπ. Πολιτισμού. Άρθρ.2.-1.Η υποβρύχια δραστηριότητα με αναπνευστικές συσκευές για ψυχαγωγία «ή για εκπαιδευτικούς σκοπούς» στις επιτρεπόμενες θαλάσσιες περιοχές ασκείται με τους εξής όρους και περιορισμούς: Η μέσα σε « » φράση συμπληρώθηκε από την Σελ. 914,02(β) Τεύχος ΙΒ-2-3 Σελ. 90 παρ. β΄ της 30896/11-12 Ιουλ. 1989 (ΦΕΚ Β΄ 542) Απ. Υπ. Πολιτισμού. α)Η υποβρύχια δραστηριότητα, με αναπνευστικές συσκευές επιτρέπεται από την ανατολή ως τη δύση του ηλίου. β)Δεν επιτρέπεται η χρήση από τους καταδυόμενους ηχοβολιστικών οργάνων και συσκευών για την αναζήτηση και εντόπιση αρχαίων και η χρήση ανιχνευτών στο βυθό όπως και η ύπαρξη τέτοιων συσκευών στα σκάφη αναψυχής που χρησιμοποιούν οι καταδυόμενοι (γιώτ, κότερα, κρις - κραφτ κλπ). γ)Οι καταδυόμενοι που τυχόν εντοπίζουν αρχαία στο βυθό δεν επιτρέπεται να προβαίνουν σε ανέλκυση ή μετακίνηση ή φωτογράφηση των εν λόγω αρχαίων και οφείλουν σύμφωνα με την κείμενη νομοθεσία να ειδοποιούν αμέσως την πλησιέστερη Αρχαιολογική Εφορεία ή την αρμόδια Λιμενική ή Αστυνομική αρχή. 2.Στις επιτρεπόμενες θαλάσσιες περιοχές για την άσκηση της υποβρύχιας δραστηριότητας με αναπνευστικές συσκευές για ψυχαγωγία, δεν επιτρέπεται κάθε είδους εργασία στο βυθό, επαγγελματικής ή επιστημονικής φύσεως χωρίς ειδική άδεια από το Υπουργείο Πολιτισμού καθώς και από τις αρμόδιες αρχές. 3.Οι καταδυόμενοι οφείλουν να συμμορφώνονται με τους παραπάνω όρους και να τηρούν τις διατάξεις του Κ.Ν. 5331/32 «περί αρχαιοτήτων». 4.Υποβρύχια δραστηριότητα για ψυχαγωγία σε όλες τις επιτρεπόμενες θαλάσσιες περιοχές τελεί από πλευράς αρχαιολογικής νομοθεσίας υπό την εποπτεία των Δ/νσεων Αρχ/των και ειδικότερα της Εφορείας Εναλίων Αρχ/των, οι οποίες μπορούν να μην επιτρέπουν τις καταδύσεις σε ευρύτερα τμήματα των εν λόγω θαλασσίων περιοχών ή σε ειδικότερα σημεία όπου ενδεχόμενα θα εντοπισθούν αρχαία. 5.Αρμόδιες περιφερειακές Υπηρεσίες για την άσκηση του απαιτούμενου ελέγχου και για την κατά περίπτωση εφαρμογή των διατάξεων του Κ. Νόμ. 5351/32 «περί αρχαιοτήτων» είναι η Εφορεία Εναλίων Αρχ/των, οι κατά τόπους Αρχαιολογικές Εφορείες και οι Λιμενικές και Αστυνομικές Αρχές. Άρθρ.3.-Για την ίδρυση και λειτουργία κέντρων σχολών καταδύσεων από Έλληνες ή ξένους στις επιτρεπόμενες για υποβρύχια δραστηριότητα με αναπνευστικές συσκευές για ψυχαγωγία θαλάσσιες περιοχές, απαιτείται για κάθε περίπτωση πέρα από την άδεια άλλης αρμόδιας αρχής και ειδική άδεια από το Υπουργείο Πολιτισμού κατόπιν υποβολής δικαιολογητικών που αναφέρονται στην αριθμ. ΓΝΟΣ/50100/10.12.86 κοινή απόφαση «για τη διατήρηση των δικαιολογητικών που απαιτούνται από τις υπηρεσίες του ΥΠΠΟ» (ΦΕΚ 861/Β). 31.Λ.β.27 Αναζήτηση και διαφύλαξη Αρχαιοτήτων 56